"Polițiștii rutieri intervin la un accident produs pe DN 14, în localitatea Slimnic. Din cercetările preliminare efectuate a rezultat că, în timp ce conducea un autoturism spre Sibiu, un bărbat în vârstă de 55 de ani, din Loamneș, a lovit o fetiță în vârstă de 8 ani, aflată pe trecerea pentru pietoni", transmite IPJ Sibiu.
Serviciul de Ambulanță Județean Sibiu arată că echipajul sosit la fața locului a asistat medical fetița până la sosirea echipajului cu medic.
"Victima a prezentat un traumatism cranian sever. Echiapajul SAJ a transportat la CPU Luther victima care se afla în comă", transmite SAJ Sibiu.
Polițiștii Serviciului Rutier Sibiu continuă cercetările în vederea stabilirii tuturor circumstanțelor producerii acestui eveniment.
(sursa: Mediafax)